उन्हें पिछली अक्तूबर में इस्लामी क़ानून के तहत अनैतिक आचरण का दोषी पाया गया था.पिछले साल जुलाई में बेरूत के लेबेनीस ब्रॉड्कास्टिंग कॉर्पोरेशन (एलबीसी) टीवी चैनल पर प्रदर्शित कार्यक्रम रेड लाईन में अब्दुल जव्वाद ने अपने तीन साथियों के साथ भाग लिया था.इसमें 32 वर्षिय जव्वाद ने शादी से पहले ही लड़कियों से शारीरिक संबंध स्थापित करने का विवरण दिया था.इस कार्यक्रम के प्रसारण के बाद दर्शकों ने सरकार को शिकायत की थी और जव्वाद को सज़ा दिए जाने की मांग की थी.सरकार ने इस शिकायत को गंभीरता से लिया और अब्दुल जव्वाद को ग़िरफ़्तार कर उस पर मुक़दमा चलाया.ग़िरफ़्तारी के दो महीने बाद अदालत ने फ़ैसला सुनाया था. जव्वाद ने माफ़ी माँगी थी और आरोप लगाया था कि कार्यक्रम के प्रोड्यूसर ने उन्हें धोखे से कुछ कहानियाँ बताने के लिए फुसलाया था.इस फ़ैसले के बाद इस मुकदमे की सुनवाई अपील कोर्ट में हो रही थी पर उन्हें कोई राहत नहीं मिली और उनकी सज़ा बरकरार रखी गई है.जव्वाद के साथ उनके तीन दोस्त भी कार्यक्रम में शामिल थे.  उन्हें भी दो साल की जेल और 300 कोड़े लगाए जाने की सज़ा मिली है.एलबीसी टीवी के सऊदी अरब दफ़्तर को भी बंद करवा दिया गया है. लेकिन जव्वाद के वकील का कहना है कि इस घटना के लिए चैनल के मालिक और प्रबंधक के ख़िलाफ़ कोई मामला दर्ज नहीं किया गया है.सऊदी अरब का समाज काफ़ी रूढ़िवादी है जहाँ शराब पीना और शादी से पहले शारीरिक संबंध स्थापित करना क़ानूनी तौर पर अपराध है.